HB Køge

HB Køge er navnet på overbygningen mellem fodboldklubberne Herfølge Boldklub og Køge Boldklub på Østsjælland, en overbygning som trådte i kraft pr. 1. juli 2009. Klubben spiller sine hjemmekampe på Køge Idrætspark i Køge. 

HB Køges herrehold spiller pt. i 1. division, mens HB Køge (kvinder) er forsvarende mestre i Elitedivisionen 3 sæsoner i træk.

Historie

Grundlæggelse 
Herfølge Boldklub og Køge Boldklub havde over mange år overvejet, haft tanker, idéer og planer om at gennemføre og etablere en professionel overbygning. Den 14. marts 2009 blev samarbejdsaftalen, HB Køge godkendt af DBU til ikrafttrædelse 1. juli 2009. Overbygningsaftalen betød, at de to klubbers professionelle fodbold samles i den fælles overbygning HB Køge A/S, der kom til at erstatte den bedstplacerede af de to klubber ved starten af sæsonen 2009-10, hvilket blev i Superligaen efter Herfølges oprykning fra 1. division i sæsonen 2008-09. Samarbejdet omfatter endvidere U-19-, U-17-, U15-, U14- og U13-holdene. 

Køge Boldklubs bedste hold uden for overbygningen spiller i Serie 1, mens Herfølge Boldklubs ditto spiller i Sjællandsserien. Dette gælder for 2022-23-sæsonen.

Ingen øvrige hold i de to klubber blev fra starten i 2009 direkte berørt af overbygningen, men fortsatte som hidtil. Der blev dog etableret et tættere samarbejde mellem Herfølge BK og Køge BK omkring talentudvikling for årgangene fra U-15 og nedefter. Fra og med sæsonen 2015-16 stiller Herfølge Boldklub og Køge Boldklub i U14- og U15-rækkerne op med fælles hold i HB Køge-regi.

HB Køge spiller i indeværende sæson i blå og sort på hjemmebane og hvid på udebane. Trøjen på udebanedragten har skiftet flere gange. Desuden er der en svane i logoet, som den nye maskot. De nye trøjer var tæt på at ikke komme til Danmark inden klubben skulle debutere i Superligaen. Klubbens daværende tøjsponsor havde produceret tøjet i Tyrkiet, men det blev ikke sendt af sted mod Danmark i tide. Så derfor måtte en mand fra klubben selv tage til Tyrkiet for at hente tøjet, så det kunne være klar til debuten den 19. juli 2009 mod Silkeborg IF.

I 2020 trådte HB Køge ind på den danske kvindefodboldscene og rykkede straks op i landets bedste række. Og som oprykkerhold tog HB Køge overbevisende fusen på de etablerede klubber og vandt Danmarksmesterskabet i holdets første sæson i Kvindeligaen. Dermed brød de en periode på tyve år hvor Fortuna Hjørring og Brøndby IF havde delt mesterskaberne mellem sig.

Og i den følgende sæson gentog HB Køge kunststykket og genvandt mesterskabet ved at gå ubesejret gennem sæsonen. Det blev også til debut i UEFA Women's Champions League, hvor der siden er spillet kampe mod store hold som FC Barcelona, Arsenal FC og Juventus.

I HB Køge er det den amerikanske forretningsmand George Altirs, der er grundlægger og ejer af blandt andet tøjbrandet Capelli Sport, der er majoritetsaktionær. Det er derfor Capelli Sport, der siden 2018 har været tøjleverandør i HB Køge. Capelli Sport er også tøjleverandør i HB Køges moderklubber i Herfølge Boldklub og Køge Boldklub.

Hjemmebane 

I klubbens første mange år, havde de hjemmebane på Herfølge Stadion, men siden foråret 2019 har de spillet på Køge Idrætspark. Stadionet kan rumme 4000 tilskuere, hvoraf 1500 er siddepladser.

Der er aktuelle planer om at udvide stadion med flere tribuner og dermed øge kapaciteten.

Spillere og trænerstab

Nuværende spillertrup 
Oversigt sidst opdateret: 18. april 2022

Stab 

Her er et udpluk af staben omkring HB Køge.

Talenthold 
Klubben har på herresiden ungdomshold på U-19- U-17-, U15, U14 og U13-niveau, mens der på pigesiden er talenthold på U18 og U16-niveau.

Trænere 
 2009-2011 Auri Skarbalius
 2011-2012 Tommy Møller Nielsen
 2012-2014 Per Frandsen
 2014-2015 Henrik Pedersen
 2016-2018 Henrik Lehm
 2018-2019 Morten Karlsen
 2020-2021 Auri Skarbalius
 2021-2023 Daniel Agger
 2023- Nicklas Pedersen

Tidligere spillere 

Oversigt sidst opdateret: 20. marts 2013.

Transfers 

Oversigt sidst opdateret: 12. juli 2012.

Support- og fankultur 

HB Køge har en officiel fanklub/supportklub. Navnet er HB Køge Support – Svanerne.
Desuden er der en børneklub ved navn HB Køge SuperKids.

Tidligere sæsoner 
{| style=border-collapse:collapse border=1 cellspacing=0 cellpadding=5
|- align=center bgcolor=#efefef
!Sæson
!width=20|Pos
!width=20|P
!width=20|K
!width=20|V
!width=20|U
!width=20|T
!width=20|Mål
!width=20|Mål imod
!width=20|Difference
!width=20|Pokal
!width=200|Liga-topscorer
|- align=center bgcolor=eeffee
|align=left|13-14: 1. division
|#6/12||49||33||13||10||10||39||31||+8||1/16-finale||Jeppe Kjær</span>: 15 mål
|- align=center bgcolor=eeffee
|align=left|12-13: 1. division
|#6/12||44||33||12||8||13||39||45||-6||1/16-finale||Jeppe Kjær</span>: 12 mål
|- align=center bgcolor=eeffee
|align=left|11-12: Superligaen
|#12/12||19||33||4||7||22||32||71||-39||1/2-finale||Nicolaj Madsen</span>: 8 mål
|- align=center
|align=left|10-11: 1. Division
|#2/16||61||30||19||4||7||58||35||+23||1/8-finale||Simon Makienok</span>: 16 mål
|- align=center bgcolor=eeffee
|align=left|09-10: SAS Ligaen
|#12/12||19||33||4||7||22||30||69||-39||1/4-finale||Henrik Toft</span>: 7 mål
|}
Grøn betyder oprykning, rød betyder nedrykning.

 Rekorder & Statistik 

 All-time topscorers 

 Spillere med flest kampe for HB Køge 

 Klub rekorder 

 Største hjemme sejre: 4–1 v. Næstved BK (19 November 2010)
 Største ude sejre: 9–0 v. Nakskov (14 August 2012)

 Yngste debutant: Lee Rochester Sørensen (. 9 April 2011) i en kamp mod Hobro
 Yngste målscorer: Lee Rochester Sørensen (. 17 April 2011) i en kamp mod Kolding
 Ældste spiller: Fabinho (. 14 Oktober 2012) i en kamp mod Lyngby
 Ældste målscorer: Fabinho (. 28 September 2011) i en kamp mod Esbjerg
(Målmand)
 Flest clean sheets for klubben: 20 af Morten H. Jensen (2009 - 2013)
 Flest clean sheets i træk: 3 af Morten H. Jensen (11 November 2012 - 23 November 2012)

 Inviduelle priser 
Dem med tyk skrift''', er stadig i klubben.

Samarbejdsklubber 

HB Køge har en lang række mindre samarbejdsklubber. For disse er der en række fordele som fx trænersparing og spillerudveksling, med henblik på at få chancen på HB Køges forskellige elite talenthold.

De to moderklubber:

 Herfølge Boldklub
 Køge Boldklub

Samarbejdsklubberne:

 Amager Fodbold Forening
 Borup IF Fodbold
 Dalby Gymnastik- og Idrætsforening
 Døllefjelde Musse IF
 Endeslev Vråby IF
 Gørslev IF
 Haslev FC
 Havdrup GI
 Helsingborg City
 Højby IF
 IF Frem Bjæverskov
 Karise IK
 Kværkeby IF
 Køge FC
 Langebæk Alliancen
 Lellinge IF
 Maribo Boldklub
 Nykøbing Sjælland IF
 Nørre Alslev Boldklub
 FM Olimpas Kaunas
 Skensved IF
 Store Heddinge Boldklub
 Svinninge IF
 Søllested IF
 Viby IF
 Vordingborg IF
 Ørslev GIF
 Østofte IF
 Tingsted Boldklub
 FK Utenis Utena

Evighedstabel 

Oversigt sidst opdateret 10. juni 2013.

Fodnoter

Eksterne henvisninger 

 Officiel hjemmeside
 Diverse statistikker 
 Tilskuerstatistik 

 
Etableret i 2009
Fodboldklubber i Danmarksturneringen